**Konstantin Komarek** (s. 8. marraskuuta 1992 Wien, Itävalta) on itävaltalainen jääkiekkoilija. Hän on pelipaikaltaan oikea laitahyökkääjä, mutta osaa pelata myös keskellä.

Ura
---

### Seuraura

Komarekin kasvattajaseura on Wiener EV, jossa hän pelasi jo 14-vuotiaana ensimmäiset miesten pelinsä kotimaansa toiseksi korkeimmalla sarjatasolla Nationalligassa. Komarek pelasi siellä kaksi ottelua. Seuraavalla kaudella 2007–2008 hän pelasi samaa sarjaa EHC Team Wienissä, jossa Komarek teki 25 runkosarja- ja kolmessa playoff-ottelussa tehot 4+4=8.

Kaudeksi 2008–2009 Komarek ja maanmies Robert Lembacher siirtyivät Ruotsiin ja Luleå HF:n J18-junioreihin. Heidät houkutteli joukkueeseen Itävallan A-maajoukkueen silloinen päävalmentaja sekä Luleå HF:n toimitusjohtaja Lars Bergström. Komarek voitti J20 SuperElitin pronssia keväällä 2010.

Elitserien-debyyttinsä Komarek teki kolmannella Luulaja-kaudellaan 2010–2011, jolloin hän pelasi 19 runkosarjaottelua tehden yhden maalin sekä 12 playoff-ottelua tehoin 1+2=3. Hänen ensimmäinen Elitserien-maalinsa syntyi 18. tammikuuta 2011 HV71:n Daniel Larssonin taakse. Huhtikuussa 2011 Komarek teki vuoden mittaisen jatkosopimuksen Luleån kanssa.

Komarek oli varattavissa NHL:n varaustilaisuudessa 2011. Hän sijoittui NHL:n kykyjenetsijäpalvelun Euroopassa pelaavista kenttäpelaajista huhtikuun 2011 rankingissa sijalle 55, mutta Komarekia ei lopulta varattu ollenkaan. Kaudella 2011–2012 hän pelasi Elitserienissä 45 runkosarjaottelua tehoin 2+3=5. Kauden jälkeen Komarek teki kolmen vuoden sopimuksen Itävallan pääsarjassa pelaavan EC Salzburgin kanssa. Kauden 2014–2015 päätteeksi hän voitti Itävallan-mestaruuden. Kaudella 2015–2016 Komarek oli 17 osumallaan Salzburgin toiseksi paras maalintekijä John Hughesin kanssa. Hän voitti kauden päätteeksi taas Itävallan-mestaruuden.

Kaudeksi 2016–2017 Komarek palasi Ruotsiin ja siirtyi vuoden mittaisella sopimuksella SHL:n (ent. Elitserien) Malmö Redhawksiin. Kaudeksi 2017–2018 hän siirtyi jatkamaan SHL-uraansa kaksivuotisella sopimuksella Karlskrona HK:hon. Komarek oli tehoilla 8+19=27 joukkueen paras syöttäjä Joel Kellmanin kanssa ja toiseksi paras pistemies hänen jälkeensä. Karlskrona putosi kauden päätteeksi HockeyAllsvenskaniin. Komarek ei jatkanut joukkueessa enää toista sopimuskauttaan, vaan palasi kaudeksi 2018–2019 kaksivuotisella sopimuksella Redhawksiin.

### Maajoukkueura

Komarek edusti Itävaltaa MM-kilpailuissa vuosina 2015 ja 2018. Hänet valittiin ensimmäisessä turnauksessa Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Komarek pelasi myös IA-divisioonan MM-kilpailuissa vuosina 2014 ja 2017, joista ensimmäinen turnaus päättyi hopeaan ja jälkimmäinen kultaan. Hän jakoi tehoilla 4+5=9 koko vuoden 2018 turnauksen pistepörssin voiton Kazakstanin Nigel Dawesin kanssa ja Komarek valittiin turnauksen tähdistökentälliseen. Hän pelasi myös Pyeongchangin olympiakisojen 2018 karsinnoissa. Yhteensä Komarek on pelannut 55 A-maaottelua tehopistein 13+22=35. Hän teki A-maajoukkuedebyyttinsä 13. huhtikuuta 2011 Innsbruckissa Latviaa vastaan. Komarekin ensimmäinen A-maajoukkuemaali syntyi IA-divisioonan MM-kilpailuissa 21. huhtikuuta 2014 Goyangissa isäntämaa Etelä-Koreaa vastaan.

Komarek pelasi myös alle 20-vuotiaiden MM-kilpailujen pääsarjatasolla vuonna 2010. Hän oli tehoilla 5+1=6 Itävallan paras maalintekijä ja toiseksi paras pistemies Dominique Heinrichin jälkeen, mutta joukkue putosi kuitenkin seuraavaksi vuodeksi I-divisioonaan. Komarek oli vuoden 2011 I-divisioonan turnauksessa tehoilla 5+5=10 Itävallan toiseksi paras pistemies Kevin Puschnikin jälkeen. Hän voitti B-lohkon pronssia. Komarek pelasi myös vuoden 2012 IA-divisioonan MM-kilpailuissa.

Komarek pelasi myös alle 18-vuotiaiden I-divisioonan MM-kilpailuissa vuosina 2008, 2009 ja 2010, joista kaksi ensimmäistä turnausta päättyi B-lohkon pronssiin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Wiener EV | ÖNL | 2 | 0 | 0 | 0 | 0 | – | – | – | – | – |
| 2007–2008 | EHC Team Wien | ÖNL | 25 | 4 | 4 | 8 | 16 | 3 | 0 | 0 | 0 | 0 | U18d1 | 5 | 0 | 3 | 3 | 2 |
| 2008–2009 | Luleå HF | J18 Elit | 18 | 8 | 10 | 18 | 10 | – | – | – | – | – | U18d1 | 5 | 1 | 3 | 4 | 4 |
|  | Luleå HF | J18 Allsv. | 14 | 4 | 4 | 8 | 20 | 3 | 0 | 1 | 1 | 2 |
| 2009–2010 | Luleå HF | J18 Elit | 9 | 7 | 7 | 14 | 24 | – | – | – | – | – | U18d1 | 5 | 3 | 2 | 5 | 6 |
|  | Luleå HF | J18 Allsv. | 6 | 6 | 6 | 12 | 0 | – | – | – | – | – | JMM | 6 | 5 | 1 | 6 | 8 |
|  | Luleå HF | SuperElit | 32 | 7 | 11 | 18 | 45 | 4 | 2 | 2 | 4 | 8 |
| 2010–2011 | Luleå HF | SuperElit | 24 | 8 | 12 | 20 | 8 | 2 | 0 | 0 | 0 | 0 | JMMd1 | 5 | 5 | 5 | 10 | 0 |
|  | Luleå HF | Elitserien | 19 | 1 | 0 | 1 | 2 | 12 | 1 | 2 | 3 | 4 |
| 2011–2012 | Luleå HF | SuperElit | 9 | 2 | 6 | 8 | 4 | – | – | – | – | – | JMMd1 A | 5 | 0 | 0 | 0 | 0 |
|  | Luleå HF | Elitserien | 45 | 2 | 3 | 5 | 4 | – | – | – | – | – |
| 2012–2013 | EC Salzburg | EBEL | 42 | 8 | 7 | 15 | 8 | 10 | 0 | 2 | 2 | 2 |
| 2013–2014 | EC Salzburg | EBEL | 50 | 7 | 13 | 20 | 24 | 14 | 4 | 5 | 9 | 6 | MMd1 A | 5 | 1 | 2 | 3 | 4 |
| 2014–2015 | EC Salzburg | EBEL | 53 | 10 | 25 | 35 | 14 | 13 | 0 | 4 | 4 | 10 | MM | 7 | 2 | 1 | 3 | 0 |
| 2015–2016 | EC Salzburg | EBEL | 42 | 17 | 23 | 40 | 41 | 19 | 4 | 9 | 13 | 14 |
| 2016–2017 | Malmö Redhawks | SHL | 36 | 6 | 10 | 16 | 2 | 5 | 0 | 0 | 0 | 2 | OQ | 2 | 0 | 0 | 0 | 0 |
|  |  |  |  |  |  |  |  |  |  |  |  |  | MMd1 A | 5 | 4 | 5 | 9 | 0 | Ykköstähdistö |
| 2017–2018 | Karlskrona HK | SHL | 52 | 8 | 19 | 27 | 6 | – | – | – | – | – | MM | 2 | 0 | 0 | 0 | 0 |
| 2018–2019 | Malmö Redhawks | SHL | 49 | 13 | 26 | 39 | 18 | 5 | 1 | 1 | 2 | 2 |
| 2019–2020 | Malmö Redhawks | SHL | 20 | 4 | 4 | 8 | 14 | – | – | – | – | – |
|  | Luleå HF | SHL | 19 | 4 | 10 | 14 | 2 | – | – | – | – | – |
| 2020–2021 | Dinamo Riika | KHL | 15 | 2 | 4 | 6 | 4 | – | – | – | – | – |
|  | EHC Biel | NLA | 27 | 7 | 11 | 18 | 8 | 2 | 0 | 1 | 1 | 0 |
| 2021–2022 | Luleå HF | SHL | 38 | 9 | 14 | 23 | 12 | 10 | 1 | 3 | 4 | 0 |
| 2022–2023 | Luleå HF | SHL | 45 | 7 | 13 | 20 | 18 | 5 | 0 | 5 | 5 | 4 |
| 8 kautta | yhteensä | Elitserien/SHL | 323 | 54 | 99 | 153 | 78 | 37 | 3 | 11 | 14 | 12 |
| 4 kautta | yhteensä | EBEL | 187 | 42 | 68 | 110 | 87 | 56 | 8 | 20 | 28 | 32 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Konstantin Komarek**.
* Konstantin Komarek The Internet Hockey Databasessa (englanniksi)
* Konstantin Komarek Eurohockey-sivustolla (englanniksi)
* Konstantin Komarek *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Konstantin Komarek *Elite Prospects*. Everysport Media Group AB.  (englanniksi)
2. ↑  Öhrlund, Malin: Österrikiska landslagsmän förstärker juniorlagen *kuriren.nu*.  9.4.2008. Norrköping Tidningar AB. Viitattu 29.11.2011. (ruotsiksi)
3. ↑  Hedlund, Robert: Framtidsspelare tecknar a-lagskontrakt *luleahockey.se*.  22.4.2011. Luleå Hockey Drift AB. Viitattu 29.11.2011. (ruotsiksi)
4. ↑  Komarek, Konstantin *NHL.com*. National Hockey League. Viitattu 29.11.2011. (englanniksi)
5. ↑  Ek, Mattias: Luleåforward klar för Salzburg i Österrike *expressen.se*. AB Kvällstidningen Expressen. Viitattu 5.6.2012. (ruotsiksi)
6. ↑  Winnberg, Christian: Österrikisk mästare klar för Malmö Redhawks *malmoredhawks.com*.  13.4.2016. Malmö Redhawks Ishockey AB. Viitattu 15.4.2016. (ruotsiksi)
7. ↑  Johansson, Mikael: Två nyförvärv ansluter till Karlskrona HK *khk.se*.  26.4.2017. Karlskrona Hockey Klubb Idrott AB. Viitattu 11.9.2018. (ruotsiksi)
8. ↑  Winnberg, Christian: Konstantin Komarek återvänder till Redhawks *malmoredhawks.com*.  26.5.2018. Malmö Redhawks Ishockey AB. Viitattu 11.9.2018. (ruotsiksi)
9. ↑  BEST PLAYER OF THE GAME SELECTED BY THE TEAM (pdf)  17.5.2015. IIHF.  Arkistoitu 30.9.2015. Viitattu 11.9.2018. (englanniksi)
10. ↑  Tilanne 11.9.2018